CELEX: 32017R2157
Language: bg
Date: 2017-11-16 00:00:00
Title: Регламент за изпълнение (ЕС) 2017/2157 на Комисията от 16 ноември 2017 година за изменение на Регламент за изпълнение (ЕС) № 211/2012 относно класирането на някои стоки в Комбинираната номенклатура

21.11.2017   
            
            
               BG
            
            
               Официален вестник на Европейския съюз
            
            
               L 304/21
            
         РЕГЛАМЕНТ ЗА ИЗПЪЛНЕНИЕ (ЕС) 2017/2157 НА КОМИСИЯТА
   от 16 ноември 2017 година
   за изменение на Регламент за изпълнение (ЕС) № 211/2012 относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 година за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура (КН), приложена към Регламент (ЕИО) № 2658/87 на Съвета (2), е необходимо да се приемат мерки относно класирането на някои стоки.
            
         
               (2)
            
            
               По силата на Регламент за изпълнение (ЕС) № 211/2012 на Комисията (3) един продукт, който представлява смес от етилов алкохол (70 % тегловно) и бензин (автомобилен), отговарящ на стандарт EN 228 (30 % тегловно), бе класиран в код по КН 2207 20 00.
            
         
               (3)
            
            
               С Регламент за изпълнение (ЕС) № 626/2014 (4) Комисията въведе допълнителна забележка 12 към част втора, глава 22 от КН. Основанията за класиране на съответния продукт в код по КН 2207 20 00 по силата на Регламент за изпълнение (ЕС) № 211/2012 следва да бъдат съобразени с правилата, установени с посочената допълнителна забележка, така че да бъдат избегнати евентуални различия в тарифното класиране на определени смеси на етиловия алкохол с други вещества и да се осигури еднакво прилагане на КН в целия ЕС. В описанието на продукта в приложението към Регламент за изпълнение (ЕС) № 211/2012 следва ясно да се посочва, че този продукт се използва като суровина за производство на горива за моторни превозни средства.
            
         
               (4)
            
            
               Поради това Регламент за изпълнение (ЕС) № 211/2012 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) № 211/2012 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 ноември 2017 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      (3)  Регламент за изпълнение (ЕС) № 211/2012 на Комисията от 12 март 2012 г. относно класирането на някои стоки в Комбинираната номенклатура (ОВ L 73, 13.3.2012 г., стр. 1).
   
      (4)  Регламент за изпълнение (ЕС) № 626/2014 на Комисията от 10 юни 2014 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 174, 13.6.2014 г., стр. 26).
   
      ПРИЛОЖЕНИЕ
      „
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Продукт със следния състав (тегловни %):
                        
                                    —
                                 
                                 
                                    eтилов алкохол
                                 
                                 
                                    70
                                 
                              
                                    —
                                 
                                 
                                    бензин (автомобилен), отговарящ на стандарт EN 228
                                 
                                 
                                    30
                                 
                              Продуктът се използва като суровина за производство на горива за моторни превозни средства.
                        Превозва се в наливно състояние.
                     
                     
                        2207 20 00 
                     
                     
                        Класирането се определя от общи правила 1 и 6 за тълкуване на Комбинираната номенклатура, допълнителна забележка 12 към глава 22 и текстовете на кодове по КН 2207  и 2207 20 00 .
                        Продуктът е смес от етилов алкохол и бензин (автомобилен). Процентният дял на автомобилния бензин в продукта го прави негоден за консумация от човека, но не пречи на използването му за промишлени цели (вж. също Обяснителните бележки към Хармонизираната система в частта за позиция 2207 , четвърти параграф).
                        Следователно продуктът трябва да бъде класиран в код по КН 2207 20 00  като денатуриран етилов алкохол.
                     
                  “